Portalen giver overblik Portalen skal give pendlere til og fra Aalborg et overblik over trafiksituationen lige nu og her. Den skal hjælpe med, at forhindre endnu en langsommelig biltur gennem byen eller et ophold på motorvejen i en lang bilkø. Opdateret med alternativer På portalen vil der være konstant opdateret information om, hvordan trafikanterne kommer hurtigst rundt i Aalborg og omegn. www.trafikken.dk/Nordjylland peger på forskellige alternativer, så bilister får øjnene op for at bruge kollektiv trafik, cykle eller køre flere i samme bil i stedet for alene på de mest overbelastede dele af vejnettet. Portalen viser - alt Portalen viser driftsforstyrrelser, forsinkelser, kødannelser, parkeringsinformation og ruteplan-læggere. Til en start dækker informationerne primært Aalborg Kommune - men der er mulighed for udvidelse. Samling af eksisterende sider Portalen samler de eksisterende sider på trafikken.dk for Nordjylland og Aalborg Trafikinfo så trafikanterne kun skal gå ind et enkelt sted for at få et overblik over trafiksituationen. Udviklet i fællesskab Aalborg Kommune, Nordjyllands Trafikselskab og Vejdirektoratet har i fællesskab udviklet portalen, der samler trafikinformation for Nordjylland. Den er udarbejdet som første del af Aalborg Kommunes EU-projekt Archimedes om bedre trafikinformation. Siden kan ses på www.trafikken.dk/Nordjylland .

Opsummering:
Nu lanceres en helt ny trafikportal til glæde for trafikanterne i Nordjylland - nemlig www.trafikken.dk/nordjylland.